
D 
esde cu Minister Ursell Arends a dicidi di cera e dump 
na Parkietenbos, e situacion di procesamento di sushi ta 
sigui birando algo sumamente dificil pa gran parti di pueblo. 
Un  pueblo cu no tin suficiente placa pa pone cuminda riba 
mesa y awor ta wordo confronta kico e tin cu haci cu su 
desperdicio di cas ya cu kico e haci, e tin cu paga pa procesa 
sushi di cas of cualkier otro desperdicio cu e ciudadano tin 
cu deshaci di dje. 


Ya caba a cuminsa tuma nota cu tanto Serlimar y otro 
companianan priva, cu ta huur container di plastic pa sushi 
di cas, ta hiba solamente sushi cu tin den e containernan di 
plastic y ora cu e containernan ta yen, e ciudadano no por 
pone saco of caha cu sushi dilanti di e container, ya cu nan 
lo ser neglisha y solamente loke tin den e bari di plastic ta 
wordo recogi. 
Ta un situacion caminda mas cu claro cu e ciudadano dado 
momento  lo dicidi di core rond y benta e sushi aki unda 
cu ta, loke ta contra ley pero ya e ciudadano ta sinti cu e 
no tin otro opcion, ya cu esakinan aki ta costando pueblo 
demasiado placa. 


Un sorpresa grandi tambe cu pueblo a ser confronta cune 


recientemente ta cu pa huur un baki grandi  cu antes durante 
gobierno  tabata pone den barionan, tambe a conoce un 
aumento cu ta haci practicamente impagabel pa pueblo 
paga pa esaki. 
Ta impresionante con un compania priva cu ta huur contain- 
ernan pa pone sushi, a aumenta su prijs pa un baki di 20 
yarda, te cu 645 florin, loke hopi hende no por paga mas y 
ora cu busca un opcion husto cu un compania cu ta uno di 
pueblo manera Serlimar, aki pueblo ta wordo manipula cu 
informacion cu no ta duna mucho indicacion cu tin pueblo 
na pecho. 
Serlimar tambe ta huur e baki of containernan grandi aki 
di 20 yarda, cual tabata costa solamente 190 florin pero 
“doodleuk” e compania ta informa ciudadanonan cu na e 
momentonan aki nan no ta huur baki di 20 yarda, ya cu 
lo bay aumenta prijs di huur di esakinan y cu Serlimar ta 
sperando riba e prijs nobo. 


Awor si un compania priva ta huur mesun baki aki di 20 
yarda pa 645 florin ta mas cu claro cu e prijs di baki cu 
Serlimar tin na huur, tambe lo bay conoce un aumento dras- 
tico, pues  pueblo lo bira victima di un vision di un Minister 
cu realmente no tin pueblo na pecho. 


Maneho di desperdicio ta 
birando impagabel pa pueblo 

A 
duel señora Geerman loke cu su empleadonan a haci 
cu ne. Pero loke mas a duel su persona ta e hecho cu el 
a saca man pa yuda e trahadonan den e momentonan difi- 
cil financieramente. Manera e dicho na Papiamento ta bisa 
“Danki mundo ta pishi di yewa”. Su placa e no tin speransa 
pa haya a corto plaso. 
E homber Mario Maduro, segun a bini dilanti den Corte, a 
hay’e envolvi cu un caso di estafa / malversacion caba den 
pasado. Y asina mes, e doño di kiosco di catochi a dun’e un 
chens hunto cu su casa Judella. 


Segun e pareha a splica den Corte siman pasa, necesidad a 
pone cu nan a haci e cos aki. Necesidad cu den un poco mas 
cu un aña a bay cu un suma di 142 mil florin. 
Lagrima a cay den Corte diahuebs di un señora kende a 
bira victima di malversacion di su propio empleadonan. 
Personanan, por lo menos un di nan, cu e tabata stima 
manera un yiu. Na final el a keda sin 142 mil florin, cu debe, 
un desconfiansa grandi. E mas tristo no sa si esnan culpabel 
lo por caba di pague prome cu e cera su wowonan. 
Hues mes a keda sorprendi con facil e homber Mario Maduro 
y su pareha Judella a haci e truco pa horta un suma asina 
grandi for di e victima. 
Esaki a sosode durante un periodo di un aña. E doño di e 
negoshi, cu tin cinco kiosco di bende catochi, no a realisa 
mes cu nan tabata horte. Te dia cu el a hay’e den problema 
financiero. Su contador ta bisa cu e ta bende pero su cuen- 
tanan no ta cuadra y cu e no tin placa. 
A bay averigua un que otro y asina a bin descubri loke un 
pareha tabata haci cu ne. E homber Maduro tabata traha 
na un kiosko y su pareha na un otro. Cada trahado tin un 
codigo pa drenta e mashin ora cuminsa bende number y un 
codigo ora cu cera esaki. Tur e ventanan ta keda registra di 
e forma aki. Pero e homber a acerca Lotto y a pidi nan, sin 
cu e doño tabata sa, un account nobo tanto p’e como pa su 
pareha. Algo cu e no tabatin permiso di e doño di kiosco pa 
haci. 


Maniobra 
Na momento cu cera e dia di benta, ta sali un papel y esaki 
e sra ta entrega na su accountant cu ta regla tur cos. Pero 
e pareha por ehempel, ta cera e benta pa 7’or di anochi y ta 
drenta bek cu e account cu nan a pidi extra. Loke cu mester 
entrega na Lotto, nan mes tabata hacie. Pues Lotto tabata 
haya su placa y nan ta haya nan comision. Pero e comision 
di e fake account ta bay pa e pareha. Y asina niun luna esaki 
tabata baha bou di 2 mil florin y tin biaha ora cu Mini Mega su 
premio tabata halto, a gana mas cu 7 mil florin na comision. 
Cu transcurso di lunanan esaki a yega na un poco mas di 
142 mil florin cu nan a pasa man cu ne. 


Hues a papia largamento cu e dos acusadonan riba nan acto, 
di kico nan ta pensa cu loke nan a haci. Ambos a expresa di 
ta arepenti di loke a haci. Nan unico hustificacion tabata cu 
placa no ta yega pa cria nan cinco yiunan. 


Dado momento e Hues a puntra e victima si e lo acepta pa e 
dos acusadonan aki bira wak’e den su cara y pidie disculpa. 
“Mi ta compronde si bo no kier esaki,” hues a bis’e mirando 
cu e señora victima tabata yora. Sinembargo el a acepta y 
esaki a afecta mas. Den su reaccion riba e acusado femenino 
el a bis’e: “Bo sa kico ta duel mi mas den tur esaki. Mi tabata 
kier pabo manera un yiu di mi. Mi por a spera esaki di bo 
pareha, cu a yega hay’e den problema caba den pasado y 
toch mi a dun’e un chens. Pero di bo mi no a spera esaki. 
Nunca mi a pensa cu despues di tur loke mi a haci pa boso, y 
con mi tabata stima bo mane un yiu cu bo ta bira haci esaki 
cu mi.” 
E homber tambe a expresa su mes den palabranan similar 
riba cual e señora a contest’e cu e sa e tin un problema y 
mester busca ayudo. 
Tanto e homber como e muhe tin un trabou aworaki y ta 
parce cu nan a firma un carta den cual ta acepta cu nan 
mester paga e señora bek. Algo cu e victima no ta kere lo 
caba di sosode prome cu e cera su wowonan. Hues mes a 
bisa e homber cu loke el a haci un calculo di loke el a ofrece 
pa paga. Nan a ofrece pa paga 300 florin pa luna. Esaki ta 
nifica cu lo caba di paga e señora aki 20 aña, sin conta e 
interesnan legal. 


Mucho cos Fiscal no tabatin di bisa mirando cu e dosnan 
aki mes a admiti e delito. “Ningun castigo cu mi pidi lo kita e 
dolor of e problema cu e victima a haya su mes aden a causa 
di e delito cometi,” e representante di OM a trece dilanti. Pa 
cual el a pidi 200 ora di trabou pa comunidad of 100 dia 
cera y un castigo condicional di 6 luna y dos aña di prueba. 
Hues a cera tratamento di e caso y a dicta sentencia mesora. 
E tabatin palabranan similar cu Fiscal. “Ningun castigo lo 
kita loke e victima a pasa aden.” EL a sigui splica cu e victima 
tabata sa di e problemanan di e pareha y a yuda nan finan- 
cieramente, y cu auto. “En realidad no tin un castigo ideal pa 
ley den un situacion asina.” 
Na final el a dicidi di bay di acuerdo cu e demanda, pero en 
bes di 2 a pone 3 aña di prueba. Pero tambe a pone nan bou 
guia y control di Reclassering, cu lo yuda nan controla nan 
finanza y probablemente lo pone e homber sigui un curso pa 
kita di su adiccion na gamblemento. E mes ta bisa cu e no ta 
gamble mas. 
Ambos a bay di acuerdo, despues cu a splica nan cu e seis 
lunanan nan no mester bay cera, a menos cu comete un 
delito similar atrobe den 3 aña di tempo. 


Danki mundo ta pishi di yewa 

Y 
a no tin espacio mas pa sigui traha hunto, 
ya cu particularmente parlamentario Rycond 
Santos do Nascimento, den fin di siman a dicidi 
di crea un distancia politico demasiado grandi 
pa wordo supera, ora cu el a bolbe cuestiona in- 
tegridad di partido AVP. 


Henter e situacion aki cu a wordo yama “crisis 
den AVP” a wordo inicia door di e propio parla- 
mentario Rycond a cuestiona decisionnan tuma 
pa su colega di fraccion, sr Mike de Meza, rela- 
ciona cu e asunto di ex Minister Edison Briesen, 
caminda el a insisti cu de Meza lo a gaña henter 
fraccion riba decision cu el a tuma. 


E asunto a wordo trata den Conseho di Partido 
caminda a atende e situacion cu a surgi dos 
siman pasa pero na momento cu Rycond a dicidi 
bin dilanti y cuestiona integridad di henter e 
organisacion di AVP, cual pa colmo SU persona 
ta miembro di dje. 
Practicamente do Nascimento a cera tur porta 
pa continuacion di su permanencia den partido 
AVP y como miembro di fraccion di AVP den 
Parlamento, ya cu si e ta cuestiona integridad di 
su colega Benny Sevinger, anto tin cu cuestiona 
su propio integridad, ya cu el a acepta pa subi 
lista di partido AVP, cu e caso contra Paul Croes 
den Corte. 


Ministro encarga cu Turismo y Salubridad ta anuncia cu 
entrante 13 april 2023 durante 14 dia lo tin oportunidad pa 
un y tur tuma conocemento na Departamento di Legislacion y 
Asunto Huridico, Schotlandstraat 53, di un peticion cu a ser 
haci pa obtene un slijtvergunning pa e parcela na Calbas 4-A. 
E permiso aki ta concerni e.o. benta di bebida sterki y zwak por 
detal y pa consumi unicamente otro caminda cu den e percela. 
Den e periodo aki tur hende por expresa por escrito nan 
desacuerdo contra dunamento di e permiso menciona, dirigi na 
e Ministro encarga cu Turismo y Salubridad via intermediacion 
di Director di Departamento di Legislacion y Asunto Huridico, 
Schotlandstraat 53. 


Opinion publico 


Rycond: bandona partido AVP y laga asiento di partido atras 


Pa colmo Rycond a acepta pa asubi lista di AVP, el a forma parti di 
promocion grandi den proceso electoral di 2021 di su partido, tur esaki 
mientras cu Benny Sevinger tabata den prizon y tur esaki el a acepta, 
pa awor e bin cuestiona e situacionnan aki den AVP. 


Un persona cu caracter, un persona cu ta papia di integridad manera cu 
el a haci den su comunicado di prensa dialuna ultimo, ta un persona cu 
realmente ta para pa integridad pero Rycond ta sinta riba un asiento cu 
pa colmo e no tin sosten di pueblo pa esaki, ya cu el a logra solamente 
240 voto den eleccion di 2021 y si e tabatin integridad na prome luga 
den su agenda, Rycond Santos do Nascimento lo mester a gradici pa 
e honor di por a bira parlamentario, ya cu tabatin otro coleganan cu a 
supera su cantidad di voto formalmente. 


Aki tin cu menciona por ehempel Robert Candelaria, kende a ricibi 684 
voto personal, pues mas cu dobel di Rycond, Jennifer Arends Reyes 
kende a ricibi 530 voto y e hoben Wendirck Cicilia cu a logra 482 voto 
y pa un persona cu ta insisti riba integridad di politico- y parlamentari- 
onan, Rycond mester a habri caminda pa e hendenan aki bira miembro 
di parlamento prome cu el a acepta esaki. 


Rycond kier hunga cowboy un dia y despues e kier pasa pa Indjan pero 
analisando e reaccion den pueblo ayera, principalmente di sostene- 
donan di partrido AVP, practicamente tin un decision caba di e sostene- 
donan aki, esta cu Rycond tin cu retira of wordo raya di e partido berde. 
Sinembargo como persona integro manera cu el a manifesta su mes, 
como politico integro kende por cierto a bay ricibi Benny Sevinger pafo 
di KIA dia cu el a wordo laga liber, kende a papia di Benny yamando e 
proceso contra su colega parlamentario como persecucion politico, ta 
mas na su luga pa no solamente Rycond suspende su miembrecia di 
partido AVP pero retira tambe como miembro di Parlamento den repre- 
sentacion di fraccion di AVP. 


Pero aki tambe lo ta e momento pa pueblo realisa si do Santos ta para 
pa loke e ta bisa, esta cu integridad mester ta na prome luga, door 
di no solamente retira pero entrega e asiento bek na partido AVP ya 
cu ta e normanan di balor aki pa hopi aña, el a siña studiantenan na 
Universidad. 


Victor Toko Winklaar 

Are you our prospective Administrative Officer – Pension 
in the Life department at our Guardian Group Fatum Aruba Office? 


Scan the QR code or use the link below to apply: 
https://qrco.de/GGAdminoff 


Administrative Officer - Pension 
As an Administrative Officer for the Pension Department at Guardian Group 
Fatum you are responsible for: 
• executing administrative activities related to customers policies 
• claims administration 
• answering customer questions. This should be in line with (departmental) 
guidelines, procedures and work instructions in such a way that the data is 
correctly administered 
• issuance of policies in a timely and correct way 
• resolving internal and external queries 
• optimally supporting colleagues in their jobs. 


Let’s make life better! Join us, apply now. 


Are you who we’re looking for? 
Become part of the Aruba team! 


live easy 


O 
tro comunicado di parlamentario Rycond Santos 
do Nascimento, a lanta hopi stof tanto dialuna 
como ayera diamars, caminda claramente e ta mustra 
cu no ta di acuerdo cu e forma di procede di su parti- 
do AVP, cuestionando liderazgo y coleganan di partido. 
Ta bon pa señala cu como docente di derechonan 
constitucional, parlamentario do Nascimento mester 
ta na altura cu tur hende ta inocente te ora cu wordo 
proba den Corte cu el a faya cu comunidad y pa tal 
motibo su posicion cu el a tuma contra entre otro 
Benny Sevinger, no ta esun corecto ya cu ainda no tin 
un decision den su caso. 


Pa algun tempo caba partido AVP tabata wordo tilda di 
ta un partido hopi keto pero pa algun siman caba y cu 
cooperacion di e parlamentario ariba menciona, a crea 
un tipo di revolucion cu a percura pa e partido haya 
bida den e ambiente politico y e reaccion inmenso 
cu a surgi despues di publicacion di Rycond Santos 
do Nascimento, a surgi un biaha mas e gana di lucha 
tanto pa e partido como pa e pais. 
AWEMainta a ricibi cantidad di reaccion for di 
hendenan di AVP cuestionando e forma di procede di 
e parlamentario y por lo general por conclui cu tin un 
grupo grandi di hendenan di AVP, cu no kier mira do 
Nascimento mas den e partido y gran mayoria a haci 
peticion caba pa e entrega su asiento bek na partido 
loke tur politico cu integridad lo haci. 
Den tur relacion cu ta existi, e base di tur relacion ta 


M 
inister di Asuntonan Economico, Comuni- 
cacion y Desaroyo Sostenibel ta anuncia 
e prijsnan nobo di benta di combustibel en- 
trante 12 di april 2023: 


Gasoline unleaded-premium: 262,4 cen p/ltr. 
(+ 4,8 cen) 
Diesel LS: 231,5 cen p/ltr. (- 3,3 cen) 
Kerosin: 215,3 cen p/ltr. (- 7,1 cen) 
E prijsnan ta inclui BBO/BAZV/BAVP 


Cambio den prijs di productonan 
petrolero 12 di april 2023 


Parlamentario Santos do 
Nascimento no por keda 
mas den partido AVP 


basa principalmente riba respet pa cu otro y caminda no tin respet, ningun relacion 
tin derecho di existencia y den seno di partido AVP, pa gran parti ta biba e realidad cu 
Rycond a falta respet pa Mike de Meza, el a perde respet pa lider di partido y el a perde 
respet pa henter fraccion di AVP y e partido den su totalidad. 


Tur cos ta mustra cu e situacion cu a surgi y cu e propio parlamentario a empeora 
dialuna ultimo, ta pone cu practicamente no tin espacio mas pa su persona regresa 
den partido AVP mirando e caos cu su persona mes a crea y cuestionando integridad di 
henter e organisacion politico di cual e mes ta forma parti di dje. 
A spera cu parlamentario aki lo a dedica mas di su tempo na e Landenpakket cu Prome 
Minister Evelyn Wever Croes a firma siman pasa y pa tal motibo Rycond Santos a 
sorprende door di confirma kico ta su enfoke na e momentonan aki, esta di bringa un 
guera den su propio seno di partido, pa sirbi su propio causa personal dunando indica- 
cion concreto cu e lo no kier ta miembro di partido AVP mas, loke aparentemente pa e 
partido no ta problema. 


Politiconan grandi a bin y bay den tur partido, principalmente den partido AVP y partido 
MEP pero ta institucionnan politico cu ta gosa di un respet amplio cerca nan siguidonan 
cu semper ta busca un otro candidato di e partido pa duna nan sosten. 
Permanencia di do Nascimento den AVP a bira imposibel sigur despues di su ultimo 
comunicado caminda e ta cuestiona integridad di su coleganan y parce cu esaki ta un 
calculacion politico “muy bien calculado” ya cu e ta dunando indicacion caba di un 
probabel decision cu e parlamentario a tuma caba. 

caya no ta mas cu un expresion di deseo pa 
poder politico, mientras cu hustamente e tipo 
di poder aki ta corumpi. 
Tur hende ta mira e necesidad di cambio 
profundo den AVP, cu excepcion di un grupito 
di fanatico di e partido. E necesidad pa reforma 
a keda ilustra na un manera doloroso cu e 
situacion cu Mike de Meza. Ta como miembro 
prominente di AVP el a sali defende e manera 
dudoso cu Eddie Briesen a negocia cu Lee 
Tofanelli and Associates Inc. Representando 
AVP, Mike de Meza a gaña publicamente cu 
e como minister a haya un ‘cassatieadvies’ 
negativo, mientras cu documento ta demostra 
cu Mike de Meza a haya e conseho pa bay 
Corte Supremo, o sea e cassatieadvies tabata 
positivo. Tambe Mike de Meza a bisa cu e no a 
exonera Eddie Briesen, pero atrobe documen- 
tonan (un carta di De Meza dirigi na abogado 
Lejuez y un vaststellingsovereenkomst entre 
Pais Aruba y Eddie Briesen) ta mustra cu e ta 
gaña: ta Mike de Meza mes a percura pa hala e 
caso di Eddie Briesen aden, sin ningun posibi- 
lidad pa rebiba e caso. E chens ta grandi cu De 
Meza ta responsabel pa e dañonan cu e caso 
aki a causa. 


Pero, en bes cu partido hala atencion di De 
Meza, te dia di awe partido ta mantene man 
riba su cabes door di keda keto, (Cont. PG.7) 


P 
artido AVP mester traha riba un reforma interno cu urgencia. Echonan 
di miembronan prominente di partido ta pone cu awe un nubia scur ta 
tapa tur e gran logronan di AVP. E echonan ey a causa cu awe credibili- 
dad di e partido ta na suela. Tur dia ta confronta candidatonan di AVP cu 
e acusacion cu e partido ta corupto. 


Ta tempo pa AVP tuma responsabilidad pa su imagen door di bolbe na e 
norma y balornan di good governance. E partido mester renoba su compro- 
miso cu e vision di Mito Croes pa hisa calidad di gobernacion y politica na 
Aruba. 


E realidad ta cu sin compromiso cu integridad, AVP no merece e confi- 
ansa di pueblo pa goberna. Si e partido no demostra seriedad pa cu inte- 
gridad, tur grito cu AVP mester salba Aruba no ta mas cu un pretexto pa 
no mira su mes den spiel. Sin compromiso cu berdad tur yamado pa subi 


Ryçond Santos do Nascimento: 


Unda e compromiso di AVP cu integridad ta keda? 


Diaranson, 12 April 2023 
AWEMainta 
LOCAL 
7 


(Cont. di PG.6) bisando cu tin trankilidad sin 
solucion. E silencio di partido tin un mensahe 
fuerte: nos no ta critica miembronan promi- 
nente y nos no ta critica partido. Esey ta 
demostra falta di compromiso cu e berdad. E 
silencio ta expresa un cultura di cobardia y ta 
revela un disponibilidad pa gaña pueblo. 


E mesun silencio aki nos tur por a mira den 
e caso di Paul Croes. Partido mester a splica 
Paul Croes cu for di momento cu Ministerio 
Publico a anuncia cu e ta sospechoso den 
caso Ibis, prudencia ta exigi pa e entrega su 
retiro y aleha su mes for di politica te ora cu 
hues trece claridad den su caso. Esey tabata 
necesario pa defende e imagen di institu- 
tonan politico di Aruba. Sinembargo, e interes 
personal di Paul Croes a prevalece. 


Partido hasta a permiti Paul Croes pa core 
campaña pa eleccion 2017. Ta despues Paul 
Croes mes a opta pa bandona e campaña, 
mientras el a “endorse” dos otro miembro 
prominente di AVP: Mike de Meza y Richard 
Visser. Pa henter Aruba ta obvio cu AVP no 
kier tuma su responsabilidad, mientras cu e 
solucion no ta dificil. 


Partido mester contesta e preguntanan critico: 
kico a pasa exactamente den e caso di Paul? 
Con e corupcion aki por a tuma luga? Kico AVP 
ta bay haci pa evita cu e violacionnan di inte- 
gridad ta ripiti? 


Den caso di Benny e historia aki ta ripiti su 
mes: na ningun momento partido kier a 
splica e miembro prominente aki, cu for di 
momento cu Ministerio Publico a anuncia cu e 
ta sospechoso den caso Avestruz, prudencia 
ta exigi pa Benny entrega su retiro y aleha su 
mes for di politica te ora cu hues trece clar- 
idad den su caso. Esey no tin nada di haber 
cu su culpabilidad, sino cu nos compromiso 
pa proteccion di integridad di nos institu- 
tonan. Es mas, e echo cu Benny no a aleha 
su mes, ta demostra un falta di consideracion 
cu interes di e reputacion di AVP mes como 
e partido cu mas aña di existencia. Pio ta cu 
partido mes a dicidi pa defende Benny, pa 
ataca Ministerio Publico y mustra dede riba 
Evelyn Wever-Croes. Atrobe e mensahe ta cu 
interes personal di miembronan prominente 
ta prevalece. 


Reforma interno ta necesario, pasobra sin compromiso cu integridad AVP 
no tin e autoridad moral pa acusa ningun hende di falta di integridad. Sin 
compromiso cu integridad, simplemente AVP no merece e confiansa di 
pueblo pa goberna. Sin compromiso cu integridad, e slogan cu partido 
mester “salba Aruba” no ta mas cu oportunismo. 
Pero, si di berdad AVP ta kere den e vision di defunto Mito Croes, e partido 
tin e obligacion pa tuma pasonan decisivo. Pa cuminsa AVP mester trans- 
forma e structura di governance di partido, mester bin cu un codigo di 
integridad, mester identifica funcionnan cu tin hopi riesgo pa cu integr- 
idad y mester bin cu proceso di screening interno. 


E necesidad pa transformacion ta inclui e parti financiero di partido tambe. 
Ta solamente ora AVP tuma responsabilidad pa su mesun manera di traha, 
e nubia scur cu ta cubri partido lo cuminsa hala. Ta solamente ora AVP 
cuminsa tuma responsabilidad pa integridad, cu pueblo lo por mira tur 
loke partido a haci pa e pais aki y e potencial di partido pa aporta na bien- 
estar general y e bon comun. 

E 
siman aki Minister Maduro ta atende e ‘IMF spring meetings’ cu tur 
aña ta wordo teni pa e Fondo Monetario Internacional na Washington 
DC. Durante e siman aki e mandatario lo topa cu ehecutivonan di IMF, rep- 
resentante di Reino Hulandes na IMF y tambe cu ehecutivonan di Banco 
Mundial. Minister Maduro lo haci uzo di e oportunidad tambe pa reuni cu 
algun banco comercial pa asina por explora e posibilidad pa por refinancia 
e debe di Aruba, specialmente e debe acumula cu Hulanda pa por a sur- 
pasa e pandemia. 


Sondea posibilidad pa refinancia Aruba su debe 
Durante e biahe aki Minister Maduro lo sondea e posibilidadnan cu tin pa 
por refinancia e debe internacional di nos Pais. Aruba semper a presta 


Minister Maduro ta atende ‘IMF Spring 
Meetings’ na Washington DC e siman aki 


Lo busca opcionnan pa refinancia Aruba su debe externo 


placa riba e mercado internacional y debi na 
e pandemia a acumula un debe cu Hulanda 
tambe. Awo cu e pandemia a pasa y Aruba 
ta recuperando, ta yega momento cu mester 
cuminsa paga e debe haci cu Hulanda, cu ta 
madura na october proximo. A cuminsa reuni 
caba cu Hulanda pa por sa bou ki condicion nan 
lo refinancia e debe di e pandemia. Hulanda 
a indica di ta dispuesto pa refinancia e debe 
di pandemia di Aruba bou condicion comer- 
cial, pues interes di mercado aumenta cu un 
margen di ganashi. Mirando cu Hulanda no ta 
bay duna Aruba y ningun otro Pais ‘kwijtschel- 
ding ‘ y cu tampoco lo refinancia e debe na 
interes preferencial di 0%, ta bon pa explora 
ki otro posibilidad tin pa refinancia Aruba su 
debenan. Minister Maduro lo acerca instanci- 
anan manera, entre otro, IMF y Banco Mundial, 
pa explora kico nan lo por ofrece Aruba na 
fondonan special pa recuperacion despues di 
covid. E mandatario lo reuni tambe cu algun 
banco comercial pa asina mira ki opcion tin pa 
Aruba riba e mercado internacional di capital. 
Di e manera aki nos por tin un miho bista di 
kico tur ta e opcionnan pa por refinancia e 
debe di nos Pais. 

G 
obierno di Aruba ta na caminda pa reali- 
sa e Aruba Hydrogen Valley, cual proyec- 
to lo haci di Aruba e isla lider den Caribe riba 
diferente aspecto energetico. Estableciendo 
Aruba Hydrogen Valley, Aruba lo ta e prome 
den Caribe cu lo tin un propio ‘refineria’ di 
hidrogeno. Den e mundo di hidrogeno esa- 
ki yama un electrolyzer. Aruba Hydrogen Val- 
ley, lo manda e señal pa mundo cu nos pais 
pa chikito cu e por ta, si ta tuma e acuerdo di 
Paris 2050 na serio y cu ya ta tumando e pa- 
sonan necesario pa por cumpli cu esaki. 


Aruba Hydrogen Valley, lo percura inmedi- 
atamente pa un medio ambiente limpi elim- 
inando tur emision contaminante. Como e 
prome den Caribe, e por duna nos e posi- 
cion bentahoso di por bira un pais exportado 
di hidrogeno pa region. E refineria lo wordo 
reactiva a base di energia limpi, creando 
cupo di trabou y un spin off economico 
grandi pa San Nicolas y pilar economico 
Aruba en general. Lo uza ekiponan existente 
di Refineria, transforma nan den planta di 
produccion di hidrogeno. 


Un decision importante y crucial cu Gobierno 
di Aruba a tuma ta e realisacion di e proyecto 
di EAGLE LNG na Aruba. Dje forma aki nos 
empresa estatal WEB Aruba NV ta bay 
elimina e uzo di HFO – Heavy Fuel Oil. Den 
e proximo 30 luna lo cambia pa gas natural. 
Esaki ta e decision determinante cu recien 
den Gobierno, cu Gabinete Wever Croes 2 
a tuma riba nivel di energia. Otro decision 
importante ta cu UTILITIES NV a inicia e 
proceso di bidding pa expansion di e parke 
di molina di biento na Rincon. Un decision 
fundamental cu na Juni proximo, e decision 
final ta wordo tuma pa loke ta e compania 
cu lo gana e “Request For Proposal (RFP)” 
pa loke ta e realisacion di e expansion di e 
parke di molina di biento. Entre e produccion 
di e parke cu ta genera electricidad, pa loke 
ta trata Eagle LNG su suministro di gas, e 
inversion cu WEB ta haciendo den nan propio 
planta pa ta mas eficiente, lo yuda grande- 
mente combati contaminacion di nos medio 
ambiente y e costo di operacion. 


Den cuadro di e National Energy Policy, 


Tin decisionnan importante cu gobierno di Aruba ya a tuma 


Nos empresa ELMAR y su plannan pa parkenan solar ta bay ta fundamental 
den e generacion di electricidad a base di forma limpi. Actualmente tin un 
parke solar na airport, na RDA y riba e daknan di MFA tambe tin panelnan 
solar poni. Nos determinacion como Gobierno ta pa construi mas parke 
solar rond di Aruba pa asina e componente di solo aporta na generacion 
di electricidad limpi. Ora cu tur e componentenan aki bini hunto, bo tin e 
formula perfecto. Na e momentonan aki nos refineria ta para y Gobierno 
ta pagando hopi placa pa mantene den bon condicion pa su reactivacion 
a base di energia limpi. E meta final ta pa a base di energia limpi ofrece un 
miho prijs di awa y coriente na henter nos comunidad ademas di yega na 
e meta comun di tratado di Paris cu pa aña 2050 tur pais mester yega na 
0 emision pues 0 contaminacion. 


“Esaki ta un decision cu nos ta tuma no solamente pa nos comunidad pero 
tambe pa humanidad”, e mandatario a expresa. 

Nissan Cube na candela 
Interior di auto completamente 
destrui pa candela 


D 
iamars algo prome cu 2’or, Den un entrada di 
un cura di cas den Makapruimstraat un auto 
a pega candela, e candela a cuminsa den e auto 
mes. Mesora a pidi pa presencia di brandweer cu 
hopi urgencia. Na yegada brandweer a bin topa 
cu e interior di e auto full na candela, e cande- 
la lo a cuminsa den e auto mes y no den mo- 
tor. E motibo di e candela no ta conoci. Hopi lihe 
brandweer a logra domina y paga e candela. E 
auto a sufri hopi daño e interior a kima comple- 
tamente, tabata trata di un Nissan Cube bruin 
numera A 33349. 


Chauffeur agresivo deteni 
Ocasiona boksmento y kier a agredi e otro chauffeur 


D 
ialuna den oranan di atardi un homber a reverse cu su auto, un 
Nissan Note for di un cura di cas, no lo a pone tino cu net na e mo- 
mento ey tabata pasando un pickup y a dal contra esaki. E homber a 
bira agresivo y kier a bringa cu e chauffeur di e pickup. Mesora a pidi 
pa presencia di polis. Na yegada di e polis a bin compronde cu no ta- 
bata tin niun persona herida, pero e chauffeur di e Nissan Note a bay 
pa agredi e chauffeur di e pickup. Mirando cu e chauffeur di e Nissan 
Note tabata basta agresivo a dicidi di detene y transporte pa warda 
di polis, caminda e lo mester a bay duna cuenta di su comportacion 
agresivo. 
E pickup a haya un poco daño material na e porta  banda di chauffeur 
y e Nissan Note a haya un poco rasca na e parti patras. 

P 
rome Minister Evelyn Wever-Croes, despues cu siman pasa a firma e 
‘Onderlinge Regeling’ cu Premier Pisas di Corsou y Premier Jacobs di 
Sint Maarten, a permanece na Hulanda pa atende cu varios reunion cu 
meta pa solucionnan duradero. Reunionnan entre otro cu Premier Mark 
Rutte, Secretario di Estado Alexandra van Huffelen, Arubahuis cu ta e rep- 
resentacion di Aruba na Hulanda y tambe cu diferente embahador y per- 
sona cu a pidi un cita cu Premier Wever-Croes. 


Diamars mainta, Hunto cu Minister di Husticia, Rocco Tjon y su delega- 
cion, Prome Minister a reuni cu Secretario di Estado van Huffelen. Tema di 
e reunion tawata riba e tereno di husticia y finansa, e retonan cu esaki ta 
enfrenta y e plannan di Minister Tjon pa trece solucion. 


Prome Minister a duna di conoce cu ya siman pasa, a cuminsa cu e 
reunionnan cu Minister di Finansa Xiomara Maduro. Hulanda a indica cu 
nan ta dispuesto pa yuda Aruba refinancia e debe y den e cuadro ey, Aruba 
mester traha riba e demas proyectonan cu mester wordo financia na Aruba. 
“Reunionnan ta bayendo bon. Nos ta trahando cu amor y curason pa Aruba 
pa soluciona tur reto cu nos ta enfrenta”, Prome Minister a enfatisa. 


Hunto cu Minister di Husticia 


Prome Minister a reuni cu Secretario 
di Estado Alexandra van Huffelen 


Minister di Husticia Rocco Tjon a remarca 
cu durante e reunion cu Van Huffelen, nan 
a presenta e plan cu ya caba na januari di 
e aña aki a wordo presenta den e Justitieel 
Vierlanden Overleg na unda cu Aruba a indica 
di kier ta e trekker di e proyecto aki. Decision 
a wordo tuma pa delegacionnan den Husticia 
di Aruba y di Hulanda percura pa traha riba e 
proyecto aki pa asina un decision pronto por 
wordo tuma. Un otro tema tambe, Minister 
Tjon a remarca, ta e parti di un instituto corec- 
cional nobo pa yega na un solucion duradero 
pa esaki. 


Ambos, Premier Wever-Croes y Minister Tjon 
ta hopi satisfecho y contento cu e reunion cu 
Secretario di Estado Alexandra van Huffelen 
cu tawata un reunion hopi informativo, fruc- 
tifero y positivo pa nos pais. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


A 
ctualmente Oficina Central di Estadisti- 
ca (CBS) ta haciendo e ultimo prepara- 
cionnan pa e censo economico “Economic 
Census 2023” cual ta un conteo di tur negoshi- 
nan y fundacionnan na Aruba, y lo tuma luga 
entrante 14 di April te cu fin di Juni. En con- 
exion cu esaki CBS ta publica awe un checklist 
di tur e informacion cu e censo ta pidi pa asina 
representante di e entidad tin disponibel y asi- 
na haci e bishita di e encuestado mas efectivo 
posibel. 
Pa e Economic Census 2023 encuestadonan 
asigna lo haya instruccion pa acerca tur entidad 
na unda un actividad economico ta tuma luga. 
E encuestado lo puntra e representante di e 
entidad pa un cita pa haci e entrevista (prefer- 
iblemente den e mesun siman) of si ta posibel 
na e mesun momento di biaha. En principio e 
representante ta e persona encarga cu e parti 
financiero di e compania. 


Den caso cu e establecimento ta fungi como un 
hoofdkantoor/oficina principal pa un compania 
cu diferente filiaal (sucursal di sosten), nos ta 
suplica amabelmente pa por tin e siguiente 
informacionnan disponibel pa cu e hoofdkan- 
toor / oficina principal di un empresa y pa 
cada filiaal (sucursal di sosten) separa: 
• E number di registracion na Camara di 
Comercio (KvK) y na Banco di Seguro Social 


Checklist – Censo Economico 2023 


(SVB) y e “persoonsnummer” di Departamento di Impuesto; 
• E aña y luna exacto cu e instancia a bira activo; 
• E cantidad di personanan trahando riba 1 di april 2023 y e cantidad di 
empleadonan trahando cu ta registra na SVB y ta riba payroll riba 1 di 
april 2023; 
• E cantidad di propietario y miembronan di famia cu no ta riba payroll, 
trahando na e negoshi, instancia of fundacion riba 1 di april 2023; 


Adicionalmente lo puntra pa cada empresa (no pa cada filiaal): 
• E cantidad di vacaturanan 
• E suma di salario paga na luna di maart 2023; 
• E suma di salario paga na aña 2022; 
• E suma total di benta pa aña 2020, 2021 y 2022. 
• E porcentahe di benta obteni via online sales (website of medionan social) 
• Porcentahe di benta atribui na turista 
• E suma total di inversion haci den e ultimo 5 aña 


Un copia di e checklist aki y tambe e cuestionario completo lo ta disponibel 
riba e website di CBS www.cbs.aw e dia cu e Economic Census 2023 inicia. 
Tur encuestado tambe lo tin un copia di checklist pa duna e represent- 
ante ora di haci e bishita na e instancia. Naturalmente e datonan colecta 
lo wordo publica solamente den un forma agrega y CBS ta garantisa cu e 
privacidad di cada institucion ta wordo respeta manera ley ta stipula. Nos 
ta gradici ya caba na tur instancia pa nan cooperacion. 

D 
urante su bishita na Hulanda, Prome Minister Evelyn 
Wever-Croes hunto cu Minister Plenipotenciario sr. Ady 
Thijsen a reuni cu henter e colegio di Gemeente Venray riba 
diferente posibilidad di cooperacion. Prome Minister a ex- 
presa cu e reunion tabata uno positivo, na unda por a nota 
e interes grandi cu henter e colegio tin pa traha cu Aruba. 


Tambe durante e reunion, a logra identifica algun area di 
cooperacion, manera intercambio economico, cultural, 
y enseñansa. Pa cu enseñansa, ya caba tin varios institu- 
tonan cu ta den combersacion cu stichting EPB na Aruba, cu 
ta un area cu ta hopi importante pa Gobierno por brinda e 
hobennan mas oportunidad. E siguiente paso ta pa firma un 
“letter of intent” caminda ta concretisa e palabracionnan pa 
Aruba sigui traha hunto cu Venray. 
Prome Minister ta gradici sra. Amira Luydens-Dabian, cu como 
Arubiano, biba na Hulanda, y como miembro di Geemente 


Raad Venray, a cuminsa cu e iniciativa aki. Señora Luydens 
y su famia tin mas di 40 aña na Hulanda, pero mirando cu 
su curason semper a keda na Aruba, a traha duro pa brinda 
Aruba mas oportunidad. 


“Mi ta gradici Minister Plenipotenciario Ady Thijsen y su 
ekipo cu a traha hopi duro pa logra yega na e acuerdonan 


di cooperacion cu Aruba riba tereno di comercio, estudio, y cultura. 
E acuerdonan aki sigur ta di gran beneficio pa pais Aruba”, 
Prome Minister a duna di conoce. 


Premier Wever-Croes a reuni cu Gemeente 
Venray pa explora areanan di cooperacion 


D 
urante un conferencia di prensa diamars den oranan di 
mainta, e grupo cu ta organisa carnaval di Aruba, esta 
SMAC, a informa di un evento cu nan lo bay tin proximam- 
ente. Esaki ta un evento pa recauda fondo cu nan a logra 
hinca den otro cu ayudo y cooperacion di Bingo Aruba. 
Esaki ta wordo haci en vista di Aruba su carnaval 70, cu 
mester bira algo grandi, Darren van Ommeren, presidente di 
SMAC a duna di conoce. 
E evento di fundraising aki ta pa tur carnavalista, musico, 
participante di prins y pancho como reina. Meta di esaki 
ta pa yuda esunnan cu ta participa den carnaval cubri nan 
gasto, pero tambe yuda e comision haci Carnaval 70 mas 
grandi. 
SMAC hunto cu Bingo Aruba ta kere cu esaki ta un bon 
forma pa tur esnan cu ta forma parti di carnaval 70 cuminsa 


recauda fondo pa nan participacion, pasobra carnaval 70 bo 
no por ta pa bo cuenta. 
E temporada ainda ta duro pa tur y p’esey a bin cu e idea aki. 
Esaki ta pa tur hende yuda nan mes, pero tambe yuda SMAC 
haci Carnaval 70 mas grandi di locual ta premira. 
Esnan interesa por haya ticket na oficina di SMAC y por 
solicita eynan pa bira un punto di venta, pa cual cu benta di 
cada ticket ta haya un comisión. Ta trata aki di 15 florin pa 
cada persona cu bende un carchi. 
Frank Solognier, propietario di Bingo Aruba, a splica hunto cu 
SMAC nan ta produci un evento unda cu mayoria di esunnan 
cu ta participa den carnaval, por bay na un manera gratis 
otro aña den Carnaval 70. E persona no mester saca placa 
fo’i nan saco. Esey ta e intencion. Bingo Aruba su intencion 
ta pa yuda SMAC mas tanto posibel cu nan por sigui crece y 
haya mas fondo pa carnaval bira mas solido. 
E evento ta tuma luga dia 11 di juni pa 5:00 pm, cual ta 
riba un dia normal di Bingo Aruba. E bingo aki lo ta uno 
grandi, pasobra ta bay tin hopi carchi den wega. Tur hende 
por hunga trankil diadomingo. Ta haya tres carchi pa wega. 
Pa comision, cada carchi bendi ta diescinco florin. Prijs di 
carchi ta 50 florin y tur otro ta pa cubri premio, mercadeo. 
Un parti ta bay pa SMAC organisa carnaval. 
Bingo Aruba ta contento di por a yega na un acuerdo cu 
SMAC. El a admiti cu a dura un poco pa nan por a yega na 
e acuerdo y nan ta cla pa cuminsa. Tur cos ta indica cu pa 
otro siman dialuna e carchinan ta oficialmente riba caya y 
di eynan tur hende por cuminsa bende como cumpra nan 
ticket. 


SMAC y Bingo Aruba ta organisa un Bingo grandi na juni 

3. of certificado pedagogico didactico cu minimal 
5 aña di experienca den campo di enseñansa. 
Si bo no ta para dilanti klas actualmente bo lo 
mester percura pa por tin acceso na un scol 
p’asina bo por cumpli cu e tareanan di e estudio. 


Inscripcion ta tuma luga online. Bishita www. 
ipaaruba.com, bay na aanmelden y scoge pa 
Master of Science in Education (MSE) y sigui e 
instruccion. E ultimo dia pa inscribi pa e estudio 
aki ta 20 di april 2023. 


Pa mas informacion por bishita nos website www. 
ipaaruba.com y si ainda tin cualkier pregunta, 
por tuma contacto cu Studenten Services na 
5243100. 


B 
o ta un maestro cu ta traha den enseñansa regular of un profesion- 
al den campo di enseñansa y bo ta desea di specialisa bo mes den 
educacion, specificamente desaroyo di curiculo, instruccion y didacti- 
ca? Bo kier mehora e calidad y rendimento di bo practica di enseñansa 
door di haci investigacion cu metodo y tecnica cientificamente proba, 
ademas aplica y investiga esaki den practica? E ora, Master of Science 
in Education (MSE): Curriculum & Instruction - Instructional Leadership 
lo ta un estudio sumamente interesante pa bo. E master aki no ta uno 
tradicional. E variante cu Wayne State College y IPA ta ofrece ta esun di 
Community of Learning. Den e master aki, profesional den enseñansa lo 
ricibi guia di dos facilitador pa yega na conocemento mas profundo den 
diferente aspecto di nan practica profesional. Na augustus 2023 Insti- 
tuto Pedagogico Arubano (IPA), den colaboracion cu Wayne State Col- 
lege di Nebraska, pa di dos biaha, ta ofrece e programa di master MSE. 
Den e estudio master practico aki bo ta siña hopi mas riba tereno di 
educacion, instruccion, desaroyo di curiculo y didactica pa duna forma 
na enseñansa di siglo 21. 


Sea cu bo ta bini di enseñansa primario, avansa, profesional of supe- 
rior, of ta traha den un area relevante den enseñansa na Aruba, cu e 
programa aki bo por enfoca riba profesionalisacion y specialisacion den 
bo propio area. Na final di e estudio e graduado ta ricibi un diploma 
master reconoci di Wayne State College. 


Pa por participa na e Master of Science in Education Curriculum & 
Instruction- Instructional Leadership 
mester tin: 
1. diploma na nivel HBO of WO y ta certifica pa duna les den enseñansa; 
2. experiencia den enseñansa cu un minimo di tres aña; 


Inscripcion pa e estudio nivel master di Wayne 
State College cu IPA ta cera dia 20 di april 2023! 


G 
rupo di Oracion “Inmaculada Curason di Maria ” ta recorda tur de- 
botonan di Mama Maria cu DIAHUEBS 13 di APRIL 23, tur deboto 
y fielnan ta reuni pa 6or di atardi na e Monumento di Inmaculada Cu- 
rason di Maria na Sta. Cruz. Ta resa rosario prome cu Santa Eucaristia. 
Diahuebs ta resa Santa Rosario Luminoso . Laga nos prepara nos mes 
spiritualmente pa e fiesta grandi di Hesus Misericordioso dia 16 di april. 
Mayornan nan obligacion ta pa cuida nan yiunan, duna nan bon ehem- 
pel. Respeta bo crianan y nan lo respeta bo y otronan unda cu nan bay, 
na school den deporte cu amistadnan of den nan trabou. Loke nan haya 
na cas, nan ta sigui cu e custumber CU NAN A HAYA NA CAS. Cu Dios 
bendiciona Aruba. Biba cu perspectiva, duna atencion den bo hogar. 
Pone Dios central den bo bida. Resa Santo Rosario, asisti na Santo Sac- 
rificio di misa. 


Santo Rosario y Oracion na monumento di 
“Inmaculada Curason di Maria na Sta.Cruz” 

D 
iaranson a cuminsa e reunionnan entre Minis- 
ter President Wever-Croes y Minister Maduro di 
Finansa hunto cu Secretario di Estado Van Huffel- 
en pa trata e debe cu Aruba a acumula cu Hulanda 
pa por a surpasa e pandemia. E pandemia tabata 
tin un efecto grandi pa Aruba su economia y finan- 
sa publico y Hulanda a yuda presta Aruba e fondo 
necesario pa por a cubri nos necesidadnan finan- 
ciero. Awo cu e periodo a pasa y Aruba ta recupe- 
rando, ta yega momento cu mester cuminsa papia 
riba con ta bay paga e debe aki. Pa esaki ta nece- 
sario pa haya sa cual ta bay ta e termino di pago y 
ki condicion lo tin pa Aruba por paga e debe bek. 


For di basta tempo Aruba a bin ta pidi Hulanda pa 
por cuminsa papia riba e condicionnan di pago di 
e debe acumula pa surpasa e pandemia. Aruba, 
contrario na Corsou y Sint Maarten, ta presta 
placa riba mercado internacional y debe inver- 
sionistanan internacional un splicacion riba con 
ta bay trata cu e debe grandi acumula cu Hulanda. 
Nan lo kier sa, por ehempel, si e debe aki lo 
afecta e capacidad di pago di Aruba su debenan 
riba mercado internacional. Como cu e debe cu 
Hulanda ta madura na october 2023, Aruba kier 
haya claridad mas pronto posibel di Hulanda. Riba 
nivel di ambtenaar ya caba a tuma luga algun 
reunion, pero awo na Den Haag a tuma luga e 
prome di varios reunion na nivel di mandatario 
riba e topico aki. 


Por bisa cu di banda di Hulanda nan kier mira e 
plan financiero economico di Aruba pa e tempo cu 
ta sigui nos dilanti, e FEM 2 cu ta premira di keda 
cla na luna di juni e aña aki. Hulanda lo kier haya 
un bista riba, entre otro, e capacidad di pago cu 
Aruba ta bay tin e tempo nos dilanti. E informacion 
di e FEM 2 lo yuda determina, entre otro, e periodo 
di pago y e porcentahe di interes. 


Minister Maduro ta gradici Minister President 
Wever-Croes pa su guia, Secretario di Estado Van 
Huffelen y su ekipo pa e bon reunion y team di 
Aruba pa nan sosten y trabou profesional na bien- 
estar di Aruba. 


Minister Maduro y Minister President a reuni cu 
Secretario di Estado van Huffelen pa refinancia 
e debe traha cu Hulanda durante e pandemia 

R 
ecientemente, e fundacion cu ta stimula edu- 
cacion y beyesa infantil y hubenil di Aruba, a 
tene algun actividad pa su reinanan. Un di nan 
tawata den cushina unda cu nan a siña traha bo- 
cadushi den diferente forma. Tambe e reinanan a 
tene nan cena di comienso di aña na Hotel. Actu- 
almente e reinanan di Cas Princesa ta activo cu 
entre otro nan rifa recaudando fondo pa bay afo 
na diferente certamen internacional. 


E reinanan ta: 
Little princess: 
Ganado: Leyni Boekhoudt 
Runner-up: Carly-Yenne Maduro 


Little beauty: 
Ganado: Thaheeli Geerman 
Runner-up: Elise Heronimo 


Pre-teen: 
Ganado: Maya Gordon 
Runner-up: Qiana Felomina 


Pa mas informacion pa inscripcion pa participa 
den e certamen di 2023, por semper bishita e 
paginanan di Facebook of Instagram di Cas 
Princesa Aruba. 


Cas princesa Aruba ta activo 

Recordando mi participacion den Penn Relays di 1948 


E team di atletismo di Rutgers Prep. School 1948 
Adilanti: Eiseman, Efinger, Turdo*, Wright*, Diamond*, O’Leary*, Pope*, Lebow, Gumerlock; 
Meimei: Jay, Fedor, Lavoie, Vierling, Fleming, HARMS*, Hansen, Kuhlthau, Horning; Mr. Housman, Coach; 
Atras: Beaujon (Arubiano tambe, Pole vault), Embury, Allgair, Vasvary, Pursel, Cochran, Moffitt. 
*corredornan di 4X 400 meter estafeta 


Dia 27, 28 y 29 di e luna aki lo tuma lugar e di 128 competencia di Penn Relays na Franklin Field, Philadelphia. 
Penn Relays ta e competencia colegial di atletismo mas bieu di mundo. 
Mi kier comparti mi memorianan feliz di mi participacion den esun di 1948, 75 aña pasa. 


DESPUES di gradua na Julianaschool na 1947, mi a bay Rutgers Prep. School 
na New Brunswick, N.J. pa mi prepara pa drenta Rutgers University e siguiente 
aña. Aya mi a aumenta mi conocemento di Ingles, mi a tuma mas matematica y 
fisica y mi a siña historia di Merca; tur tabata rekisito pa admision na e Univer- 
sidad. Pa sport, mi a join e ekipo di atletismo pa practica coremento. E tempo 
ey ya mi tabata wordo considera un di e muchanan mas rapido na scol, pero nos 
no tabata tene competencia di coremento. 


Durante e lunanan friu na fin di aña 1947 nos tabata train “cross country” pa 
desaroya nos pulmonnan y fortifica nos musculonan di pia. Na cuminsamento 
di aña 1948 nos a cuminsa train na e stadium di Rutgers University pa nos de- 
saroya velocidad y practica e intercambio di baton den caredanan di estafeta. E 
ehecucion di e intercambio aki por nifica un victoria of derota pa un ekipo. Cu 
un intercambio eficas, un ekipo por gana hopi tempo. 


Nos prome competencia tabata fecha pa diabierna april 23, 1948. Un partici- 
pacion den Penn Relays, na Philadelphia, e evento atletico di mas grandi na 
mundo. Mas di 15,000 participante representando scolnan secundario y uni- 
versidadnan di tur parti di mundo ta bin Franklin Field pa midi nan velocidad, 
agilidad y forsa den diferente ramo di atletismo. 


Como cu New Brunswick ta menos di 100 km di Philadelphia, Coach Hous- 
man a hiba e team den su “station-wagon”. Mas o menos na mitar caminda, 
Mr. Housman a stop na un restaurant caminda nos tur mester a come un steak 
enorme pa yena nos mes cu proteina. Awendia atletana ta come pasta pa yena 
nan mes cu carbohydrato pa nan tin mas energia, pero shete decada pasa e pens- 
amento tabata cu e atleta mester di extra proteina. 


Na 1948 tabata existi un animacion special den mundo di atletismo. Na augus- 
tus lo tabatin e Olympiada #14 na London, e prome Olympiada den 12 aña, ya 
cu na aña 1944 y 1940 weganan Olympico a wordo cancela pa via di Guera 
Mundial II. Na e Penn Relays 1948 hopi di e atletanan mundialmente famoso 
a bin Franklin Field pa mustra kico nan por, cu e speransa di wordo escogi pa 
bay compiti den Olympiada na London na augustus. Y naturalmente, miles y 
miles di hende di henter mundo tabata den e stadion pa mira e eventonan. Den 
e ambiente excitante aki, ami, un mucha di Lagoen di apenas 16 aña, a haya mi 
ta compiti pa prome biaha den mi bida como coredo den e competencia atletico 
mas grandi di mundo. 


Mi cabei ta lanta para ora mi corda e momento cu nos a drenta e stadion gigan- 
tesco. Tabatin mas hende den stadion cu tabata biba na Aruba! Miles di atleta di 
diferente deporte olimpico di tur tamaño y color. Uniformnan colorido di scol y 
universidad di diferente parti di mundo. Un cos cu a cay mi straño tabata cu no 
tabatin deportista muher. Por cierto ta te na aña 1962, 14 aña despues, e prome 
atletanan femenino a participa den Penn Relays y solamente den un evento, e 
careda di 100meter, 


Nos ekipo no a gana medaya ni trofeo, pero nos tur tabata contento cu nos a 
duna un bunita prestacion, y Coach Housman tabatin hopi elogio pa nos esfuer- 
sonan. Awe, 75 aña despues, mi ta recorda mi participacion cu orguyo. 


Mi ta puntra, lo ta posibel cu ami ta ta e unico Arubiano cu a yega di participa 
den un Penn Relays? Si bo sa di uno, laga mi sa ken e ta. 


Manda bo comentarionan pa clydeharms@gmail.com. 


Diaranson, 12 April 2023 
AWEMainta 
CORSOU 
19 


WILLEMSTAD - Den e caso di e mucha homber Jamaiquino 
cu yama Dishane Nelson di 22 aña di edad, kende a asesina 
e homber cu a maltrata su mama dia 8 di mey 2022, hues 
mr. Sntiker a dicta e sentencia di 10 aña castigo di prizon, 
kitando e periodo cu el a pasa den aresto preventivo. 
Fiscal señora mr. Astrid Tiggelaar en cambio a demanda pa 
un castigo mucho mas halto, esta 16 aña, prome e mesun 
fiscal aki a pidi 9 aña di castigo. Tratamento di e caso aki a 
tuma bastante tempo, 26 di augustus 2022, 2 di december 
2022, 1 di maart 2023 y finalmente 17 di maart 2023, anto 
e sentencia 6 di april ultimo, despues cu mas detaye impor- 
tante a sali na cla. 


En bes di 9 aña di castigo di prizon, fiscal a subi e demanda 
na 16 aña, despues cu a sali na cla cu e acusado a sali su 
trabou, caba bay cas prome y djey a bay cas di e victima, 
esey ta precies loke a sosode y cu despues a sali na cla, 
cambiando e bista di Ministerio Publico por completo riba 
e suceso. Dishane Nelson primeramente a declara cu el a 
sali for di su trabou bini direct na e sitio caminda e suceso a 
tuma luga, el a yega ey cu taxi, segun su declaracion origi- 
nalmente, caminda tabatin un pleitamento andando entre e 
homber Duwayne O. Dauglas cu su mama. E pleitamento a 
bira maltrato fisico. Enfin, a bin resulta cu no ta berdad cu 
el a sali trabou bini ey direct, pasobra el a pasa cas prome. 
Hues mr. J. Snitker un di e biahanan cu tratamento di e caso 


a tuma luga, esta riba e fecha 2 di december 2022, a keda 
cu mester haci mas investigacion y esey a sosode tambe. 
Hues a haya cu mester a contesta 5 pregunta prome cu e 
dicta sentencia. 


Remarcabel ta tambe e hecho cu Nelson a bisa di a mata e 
victima cu su propio arma di candela. E victima Duwayne 
O. Dauglas (un homber Jamaiquino di 45 aña di edad), cu 
kende e mama di Dishane Nelson tabatin un relacion, tabata 
maltratando e señora aki den un cas aya den e bario di 
Bonam (Caya Pachi Jan Bakhuis). Ta caminda e defunto aki 
tabata biba. 
Mama di e asesino di e homber Duwayne O. Dauglas, riba 
peticion di hues mr. Snitker a haci declaracion bou di hura- 
mentacion durante tratamento di e caso. Tabata un caso 
hopi comenta den comunidad y segun bisiñanan maltrato 
sa tuma luga mas biaha den e cas ey. 
Pero Entre tanto investigacionnan cu a continua despues 
cu hues mr. Snitker a exigi esey, a dirigi riba informacionnan 
obtene riba e telefon di e acusado Nelson. Esaki a revela cu 
Dishane Nelson a pasa cas prome cu el a bay na cas di e 
defunto. 
Ke men, no ta manera el a declara anteriormente cu di su 
trabou el a bini e sitio caminda e asesinato a tuma luga. 
Awor cu e telefon di e acusado a mustra cu di WTC, caminda 
e tabata traha, Dishane Nelson a bay cas prome y ta djey el a 
bini pa comete e delito, tur cos a cambia. Ministerio Publico 
a sali for di e punto di bista cu e motibo cu Dishane Nelson 
a pasa cas prome ta pa coy e arma di candela cu el a mata e 
homber Duwayne O. Dauglas cune. 
Esaki logicamente a cambia e situacion totalmente, pasobra 
esaki ta haci su acto uno premedita. 


WILLEMSTAD - Dos siman pasa un ladron y bendedo di 
auto horta a haya un noticia cu a zona manera muziek celes- 
tial den su horea ora Corte di Husticia a ordena Fiscal pa 
lag’e bay cas numa pasobra su delito no ta hustifica pa sigui 
tene den detencion preventivo. 
Cu otro palabra: robo di auto ta algo asina comun cu ya e no 
ta straña ningun hende sino di pan di cada dia! 
E motibo pa cual Corte di Husticia a laga e ladron di auto 
bay ta pasobra e huesnan ta considera e castigo fuera di 
proporcion pa un simpel robo di auto! Practicamente cu 
forsa retroactivo nan a ordena su liberacion te dia su caso 
bin dilanti pa hues husga e delito. 
Es mas e ladron di auto a bay den apelacion contra e deci- 


sion di hues-comisario pe bay preso te dia su caso yega 
Corte y e Tribunal a duna su decision verbalmente. 
E argumentacion di Corte di Husticia tabata unico: wel nan 
ta di opinion cu e argumentonan grave cu a conduci na 
detencion dje supuesto ladron ta valido. 
Pero esakinan no ta conta pe motibonan cu a condusi na su 
detencion preventivo. “Abracadabra”! 
E tres huesnan a husga cu aki ta trata di robo y benta di 
mercancia horta di auto y na Corsou caminda un auto ta un 
obheto vital, e ta sacudi fundeshi di nos pais. 
Corte den e caso aki mester husga e hecho pa cual a dicta 
detencion preventivo pero robo di un auto no ta sacudi 
comunidad. A ni maske tin indicacion cu e ladron di auto ta 
bende piesa di auto tambe. 
Pero hues-comisario no a ordena detencion preventivo pa e 
delito aki ni a pidi pa sigui detene pasobra mester haci mas 
investigacion. Pe motibonan aki e tribunal ta haya cu no tin 
base mas pa sigui detene e supuesto ladron di auto. 
Tres hues a ordena pa laga e detenido mesora den libertad. 


10 aña castigo di prizon pa 
‘Dishane Nelson’, el a asesina 
esun cu a maltrata su mama 


Corte di Husticia a laga 
detenido den libertad pasobra 
ta un auto so el a horta 

WILLEMSTAD - Un señora Curasoleño cu a demanda 
gobierno Hulandes y Belastingdienst den corte na Utrecht, 
a gana su caso integralmente poco dia pasa. 
Corte tabatin dos siman pa tuma un decision riba demanda 
dje señora kende na luga di ‘…praat Nederlands….’ 
a defende su causa na Hulandes veredicto Algemeen 
Beschaafd Nederlands y si a cosecha fruta di esaki. E señora 
a demanda gobierno y Belastingdienst pasobra nan no a 
reacciona den e tempo reglamentario cu ley ta stipula riba 
su reclamo contra e compensacion cu gobierno a fiha riba 
e suma di compensacion pa paga ‘opvang’ pa su yiunan. Foi 
december aña pasa e señora a entrega su reclamo contra e 
montante na tribunal na Rotterdam cual despues a manda e 
reclamo pa un tribunal na Midden-Nederland. 
Esaki te instancia cu ta competente den e casonan aki. E 
tribunal no a invita e partidonan pa duna nan punto di bista 
pasobra no tabata necesario. 
Tur hende cu no ta ‘praat Nederlands’ a compronde caba 
cu e señora a gana e caso di antemano pasobra el a hiba su 


reclamo na Algemeen Beschaafd Nederlands. 
E tabata a tambe cu si gobierno no tuma un decision na 
tempo e por demanda gobierno. Manera tempo a pasa den 
cual gobierno mester a duna contesta, e por bay den apela- 
cion. 
E tribunal a check kalender y a observa cu e señora tabatin 
rason y nan mester a contesta den dos siman. Gobierno a 
pidi corte pa duna nan 10 siman di tempo y hues tambe a 
haya cu dos siman ta poco considerando cuanto oficina di 
Bijstand Uitkering tin cu atende pero e tribunal a haya cu 
esaki ta un caso excepcional. 
Normalmente hues ta duna gobierno 10 siman pero hasta e 
10 siman cu nan lo a haya, a pasa caba. E tribunal a dicidi 
cu gobierno tin dos siman y mester paga un multa di 100 
euro pa cada dia cu gobierno keda sin contesta pero te na 
un maximo di € 15.000,-. Ademas gobierno mester paga e 
señora su gastonan cu el a haci pa hiba e caso dilanti y cu 
gobierno tin dos siman pa tuma un decision. Directamente 
gobierno mester paga e señora € 1.442,- pa su molester. 


Papiando Hulandes corectamente 


Señora Curasoleño a gana gobierno 
Hulandes den corte pa Kindertoeslag 

Fortaleza Pa Famia 


NO ta boluntad di Dios, pa ningun hende keda pega den 
berguensa, culpabilidad y rechaso y asina hiba un bida 
di preocupacion, stress y depresion. 


Señor a diseña un salida pa tur esnan cu ta kere den Su 
Palabra y kier sali for di berguensa, rechaso y culpabi- 
lidad bisando lo siguiente: 


Bin cerca mi tur cu ta cansa y carga y lo mi duna boso 
sosiego (Mateo 11;28). 


Bin awor y laga nos rasona hunto Señor ta bisa: Maske 
boso picanan ta manera scarlata, nan lo bira blanco 
manera sneeuw. 
Maske nan ta cora manera scarlata, nan lo bira manera 
lana (Isaias 1:18). 


Si nos confesa nos picanan, E ta fiel y husto di pordona 
nos, nos picanan y pa limpia nos di tur inhusticia (1 
Juan 1:9). 


Ata, Mi ta para na porta y ta bati, si un hende tende Mi 
bos y habri porta, lo Mi drenta cerca dje, y lo cena cune 
y e cu Mi (Revelacion 3:20). 


Nos ta kere cu ora un persona ta buscando solucion 
di profundidad di su curason, un di e versiculo nan aki 
mester ta di yudansa pa su bida. 


Kende ta pordona tur bo inikidadnan, Kende ta cura tur 
bo malesanan (Salmo 103:3). 


No permiti ningun hende eherce dominio den bo bida, 
caminda bo ta keda mara na bo pasado, pasobra Dios 
kier pa bo ta liber y pa medio di Su Palabra e tin poder 
pa kibra tur cadena di berguensa, rechaso y culpabi- 
lidad. 


Cualkier persona cu bini na Cristo persona nobo e ta, 
tur cos bieu a pasa, y a wordo haci nobo, esey ta nifica 
cu tur locual tabatin riba e persona ey su bida a wordo 
pordona. 


Tene bon cuenta cu ora nos confesa nos pica, ya nos 
no ta keda carga un maleta mas di preocupacion, pero 
awor nos tin libertad den Cristo Hesus. 


P’esey awor no tin condenacion pa esnan cu ta den 
Cristo, kendenan no ta cana segun carni ma segun e 
Spirito (Lesa Romanonan 8:1-4). 


Pasobra tur esnan cu ta wordo guia door di e Spirito di 
Dios eseynan ta yiunan di Dios (Romanonan 8:14). 


Caminda e Spirito di Dios ta eynan tin libertad, p’esey 
pa medio di e palabra di Dios nos ta realisa, cu cualkier 
carga cu por tin riba nos bida nos Señor tin tur poder pa 
aleha tur nos transgrecionan for di nos (Salmo 103:12). 


Hopi biaha bo ta haya hende ta carga, duele di algo cu 
hopi aña a pasa cu te ainda nan no por pasa over di dje, 
por ehempel ora nan cas a kima y cierto cos di balor 
tambe a bay perdi, y despues di mas cu 20 aña te ainda 
nan ta lamenta locual a bay perdi, un bon trabao cu 
nan tabatin pero e compania a cera, y con pa motibo di 
adulterio y curason duro, nan a perde nan matrimonio. 


Dios a libera nos di e poder di scuridad, y a traslada nos 
pa e reino di Su Yiu stima. Den kende nos tin redencion 
y pordon di pica (Colosensenan 1:14). 


E husticia di Dios, pa medio di Fe den Hesus Cristo, pa 
tur esnan cu ta kere, pasobra no tin distincion. 
Pasobra tur a peca y ta falta e gloria di Dios (Romanonan 
3:22-23). 


Ningun hende mester keda pega den duele, berguensa 
y culpabilidad y rechaso, bini na Cristo Hesus y wordo 
libera di tur opresion di scuridad, pa asina tur cadena 
diabolico wordo kibra for di riba bo bida. 


Den Cristo Hesus nos ta mas cu vencedor, tur cos bieu a 
pasa, nos tin bida nobo. 


Sinceramente, Pastor Marcel Balootje 


Cristo Hesus ta kita berguensa, 
rechaso, y tur culpabilidad 

“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Marie O. Martin 
*15-07-1937 - †01-04-2023 


Na nomber di su: 


Mama: 
† Melani Guilliere 


Tata: 
† Ozalva Martin 


Yiunan: 
Marie Vernois y Stephen Bolah 
†Ginette Rejouis 
Marie Jourdan 
Djonny y Marie Daniel Val 
Renel Antoine 
†Evna Antoine 
Ilna Moise 


Nieto(a)nan: 
Junior Rejouis (Tiben), Dorothy Rodgers, Osilieta 
Rodgers, Gabriel Rodgers, Vanessa Rodgers, 
Cynthia Rejouis, Ruth Val, James Val, Daniela 
Val, Weslyn Jourdan (USA), Abigail Jourdan 
(USA), Christa Antoine, Asmaila Antoine, Wechi 
Antoine, Stanley Val, Gabriel Desir (Chile), 
Bernadette Desir (Haiti) 


Bisanieto(a)nan: 
F. Talisha Paesch, Julissa Boekhoudt, Z-on 
Orejuella, Dariel Dugarte, Marusha Bichotte, 
Jowdrick Trenidad, Javon Carty, Eliyanah 
Carty, Anderson Rejouis, Kehlani Rejouis, Kiyomi 
Val, Phanordson Emmanuel 


Sobrino(a)nan: 
Roland Brice 
Caryn Brice 
Pierre Richard Brice 
Ernzo Val, Diene Valdema y famia 
Phinette Clerveaux 
Paullet Paillant 


Amiga di cas: 
Maria Brenda Jimenez 
Margareth Guichette 


Demas famia: 
Martin, Vernoise, Val, Rodgers, Jourdan, 
Dugarte, Tromp, Trenidad, Moise, Bichotte, 
Jimenez, Abdon, Conquette, Lacle, Kelly, 
Bolah, Brice, Paillant, Jimenez, Robles, Milrose, 
Carty 


Amigonan y famianan di Iglesia el Buen 
Samaritano 


Ta invita pa asisti na e anochi di condolencia 
cual lo tuma lugar Diahuebs 13 di april 2023 y 
diabierna 14 di april 2023, di 7or pm pa 9or pm 
na Aurora Funeral Home. 


Acto di despedida lo tuma lugar Diasabra 15 
di april 2023, di 2or pm pa 4or pm na Aurora 
Funeral Home. Cremacion ta den seno 
familiar. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur buniteza. 
Cado Wever. 


Ana Boezem-Diaz ta participa 
fayecimento di: 


Amado M. Boezem 
*13-091964 - †08-04-2023 


Ta invita pa acto di condolencia y 
despedida cual lo tuma lugar na Aurora 
Funeral Home diaranson 12 di April 2023 di 
2’or pa 4’or di atardi. Cremacion lo tuma 
lugar despues. 


Ik heb mijn moeder niet verloren 
Daarvoor gaf zij mij teveel 
Wat zij mij zei, blijf ik horen 
Van wat ik ben is zij een deel 


Ik kom haar overal nog tegen 
In wat ik doe en wat ik laat 
Zij was en blijft voor mij een zegen 
Waarvan het spoor steeds verder gaat 


Willy Flanegin 


Geboren te Utrecht 24-01-1940 
Overleden op Aruba 31-03-2023 


De crematie heeft in stilte, volgens haar 
wens, plaats gevonden 


Gradicimento y invitacion 


Albert “Betto” Bremo 
*4-1-1938 - †3-4-2023 


Pa medio di esaki, nos di famia kier 
a gradici tur esnan cu di un of otro 
manera a mustra nan atencion, 
amor y cariño durante bida, 
enfermedad y entiero di nos defunto 
stima Betto. 


Alaves nos kier a participa cu lo 
tin un Santo Sacrificio di Misa na 
Misa Santa Filomena na Paradera, 
diahuebs 13 di april 2023 pa 7’or di 
anochi. 


Gradicimento y invitacion 


Den nomber di su yuinan, nieto y bisanieto 
nan y demas famia nos kier a gradici tur cu 
a duna sosten y palabra nan di consuelo pa 
cu e fayecimento di: 


Sra. Vda. Rosalinda F. 
Bernabela-Figaroa 


Danki na un y tur cu a manda mensahe 
riba FB, whatsapp, messenger y cu a haci 
yamada di telefoon. 


Un danki na Aurora Funeral Home pa e 
tremendo servicio risibi, Etienne Yarzagaray 
y Mariachi Luz de Luna. 


Un danki special na - Dr. Diantha de Cuba 
& crew 
Internist Dr. S. Waterloo / Dr. K. Kelly 
Cardioloog Dr. C. Lacle 
Longarts Dr. S. Kock 
Gastro-enteroloog Dr. N. Jreige 
Nefroloog Dr. M. van Oosten 
Fisiotherapy Luz 
Wondenpolie – Sra. Emely 
Lite Life 
H.O.H. – afdeling B3 
H.O.H. Eerste Hulp 
LAB – thuisprikken 
Y na tur esnan cu di un of otro manera a 
yuda nos den e momento nan dificil. 


Alaves nos kier a invita pa acudi na Santo 
Sacrificio di Misa cual lo tuma lugar na 
Parokia Birgen di Fatima na Dakota pa 6 
siman, tur diasabra 7.00 P.M. y diadomingo 
8.00 A.M. y 6.00 P.M. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di 
loke Señor ta hasi” - Salmo 33 


Cu dolor na nos curason, nos ta participa 
fayecimento di nos casa, tata, welo y 
suegro stima: 


Rafael del Rosario 
Cariñosamente yama “Rafa” 
*04-06-1942 - †10-04-2023 


Acto di despedida lo wordo anuncia 
despues 

“ Serca Dios so mi alma ta na pas, ta di dj’E mi salbacion ta bini.” 
Ps. 62:1 
Cu inmenso tristeza na nos curazon, pero agradecido pa loke e a 
significa pa nos, nos ta participa fayecimento di nos mama, wela, 
bisawela, ruman y tanta stima: 


Sra. Vda. Angelica 
Laclé - Loopstok 


mihor conoci como: 
“Machi” of “Chikela” 
*24-03-1947-† 31-03-2023 
Mayornan: 
†Encarnacion ”Chongo” - 
† Dorothea “Tea”Loopstok - Lampe 
Vda di †Michael Laclé 


Na nomber di su: 
Yuinan: 
Emely y Victorino Alberts 
Raymond Laclé 
Esther Laclé y Richinel Maduro 
Harold Laclé 
Enrique y Lelia Laclé 


Mescos cu yui: 
Edwin Rozenberg y famia 


Su nieta y nietonan: 
Michael y Jo-Anne, Rayline, Edmond y Jenneling 
Milangela, Airany y Isayra, Junior, Erickson y Johenrick 


Su bisanieto (a)nan: 
Ja-vion Cornes – Darline Henriquez, 
Jayxen Laclé, Austin Laclé, Izean Galarraga 
Su rumannan: 
†Roman Loopstok y vda. Sira Boekhoudt, yuinan y Famia 
Martilia Loopstok - y Miguel Boekhoudt, yuinan y Famia 
Juan “Chabubu” Loopstok y yuinan y Famia 
†Ramiro Loopstok y Vda. Greta Geerman y yuinan y Famia 
Felepina Loopstok y yuinan y Famia 
†Raymundo “Rey” Loopstok y Mina Koolman y yuinan y Famia 
Flora Loopstok y Binchi Croes y yuinan y Famia 
Helena Loopstok y yuinan y Famia 
Sra. Vda. Sunilda y †Hose Carrasquero y yuinan y Famia 
Rafael Loopstok y yui y Anne Sanjo y Famia 
Roberto Loopstok y yuinan y Luz Eugenio y Famia 


Suegro: †Desiderio Julio Laclé 
Suegra: †Maria Laclé - Loopstok 


Swa y Cuñanan: †Rafael (Fai) Laclé y †Mena Laclé-Croes y 
Famia 
†Feliciano (Feli) Laclé y Filomena Laclé Geerman y Famia 
Vda. Magriet Jansen-Laclé - †Edwin Jansen y Famia 
Francisco (Frank) Laclé y Evelina Laclé –Figaroa 


Subrino (a)nan, primo (a)nan, Ihanan, comer y compernan 
y demas famianan na Curacao, Hulanda, Sint Maarten y 
Merca,amiga y amigonan y demas conocirnan. 
Demas famia nan: Loopstok, Lampe, Laclé, Alberts, Heyden, 
Guitierez-Rodriguez, Rozenberg, Croes, Carrasquerro, de Cuba, 
Koolman, Maduro, Boekhoudt, Jansen, Figaroa, Geerman, 
Albertus, Dubero, Erasmus, Arends, Luidens, Brown, Vrolijk, 
Irwin, Hewit, Ridderstap, Tromp, Paesch. 
Acto di entiero ta tuma luga Diaranson 12 April 2023 for di 
9’or pa 11 or di mainta na Olive Tree Funeral Care & Crematory 
na Piedra Plat y despues lugar di sosiego na Santana Catolico na 
Paradera. 


Nos disculpa si den nos momento di tristeza nos por a lubida 
algun familiar. 


Despues di entiero nos no ta ricibi bishita di condolencia na cas. 


The LORD is my shepherd; 
I shall not want. 
He makes me lie down in green pastures. 
He leads me beside still waters. 
He restores my soul. Psalm 23;1-3 


With deep sorrow, we announce the passing away of: 
Nicole 
Octavius 
Gaston 
*18-09-1976 - † 04-04-2023 


She leaves to mourn: 
Husband: Jean Richnet Octavius 


Daughter: Laurie Octavius 


Sons: Samuel Octavius 
Richnaïder Octavius 


Mother: Joceline Alcennat 
Stepfather: Fresnel Emile 


Mother-in-law: Marie Terese Octavius Fenelon 


Sisters: Marie Anne Emile 
Zulmie Emile Joseph 
Alexandra Emile 
Manoucheka Charles 
Marie Guerline Charles 
Fedna Thiersaint 
Jusna Charles 


Brothers: Jean Enel Emile 
Mikenson Emile 
Sonson Charles 


Sister and brother in law: Samson Joseph, Cherlie 
Bréton, John Roobens Octavius, Jean Bidolite Octavius 
& Marie Aniola Jeanlys, Marie Myrtha Octavius & 
Frantz Dominique, Jean Montilio Octavius & Roseline 
Joissaint, Marie Anne Thelie Octavius, Jean Duquereste 
Octavius & Mika Laleau, Marie Rudine Octavius & 
Raynaldo Polynice, Marie Mirlanta Octavius & Jean 
Hubens Alcennat 


Niece and Nephew: Dorvens Emile, Willane Emile, 
Alexandre Emile, Anaïse Emile, Samantha Ashley 
Joseph, Aïsha Joseph, Kensley Jonathan Emile, 
Rudeleine Octavius, Kervens Octavius, Oldine 
Octavius, Abigaelle Octavius, Annie Octavius, John 
Octavius, James Octavius, Jason Octavius, Jennifer 
Dominique, Jonathan Dominique, Davidson Dominique, 
Jessika Dominique, Jean Samuel Octavius, Monley 
Octavius, Amstra Octavius, Jennika Octavius, Dave 
Fils-aime, Jefferson Fils-aime, Jamesly Fils-aime, 
Nitchy Octavius, Woodmia Octavius, Yong-Lee 
Octavius, Bastion S. Polynice, Dorah G. Alcinnat, Bob 
Ryan Alcinnat, Jean Frantz, Franceska Jean, Carter 
Octavius 
Aunts: Solange Alcennat, Solange Emile, 
Uncles: Hubert Alcennat, Joël Alcennat, Joubert Emile, 
Abner Emile 
Cousins: Jean Hubens Alcennat, Nadia Alcennat, 
Carlène Joseph 


Colleages from Double Harvest Church: Église 
Communauté Du Christ de Cocoyer Meyer, The 
Redeemed Christian Church of God Aruba 


Related to: Gaston, Octavius, Alcennat, Emile, Charles 


Funeral Service will take place on Thursday April 
13th 2023 at the ‘Iglesia Fuente en el desierto’ in San 
Nicolas, Aruba from 2.00 pm to 4.00 pm. 
Following to the Cemetery in Sabana Basora. 


There will be a wake on Wednesday April 12th 2023 
for those who would like to Pay their last respect and 
convey their condolences to the family of the deceased. 
From 7.00 pm to 9.00 pm at Pastoor Hendrikstraat 43 in 
San Nicolas, Aruba. 


Staff & personnel of Ad Patres funeral home & 
Crematorium extends our most sincere condolences to 
the bereaved family. 


K 
azerne di Marina na Savane- 
ta, Aruba, un biaha mas ta hab- 
ri su portanan pa publico riba 1 di 
mei 2023. Despues cu pa 4 aña lar- 
go no por a tuma luga un Dia Habri, 
por fin a yega asina leu atrobe. Tur 
hende ta bon bini pa bin tira un bi- 
sta entre 10.00or te 16:00or. Lo ta 
na Marina Real. Tambe nos socionan 
den siguridad, tal manera Wardacos- 
ta Region Caribe Hulandes, Cuerpo 
Policial Aruba, Brandweer y Bureau 
Rampenbestrijding Aruba lo t’ey pre- 
sente henter dia. 
  
Durante e Dia Habri lo por mira dife- 
rente demostracion di tanto Marina 
Real como tambe di e socionan den 
siguridad. Bishitantenan por come 
algo na e ‘foodcourt’ nan y cana 
keiro rond na e diferente tentnan 
di e mercado.  Tambe lo tin un 
‘Superlottery’ cu bunita premio.  E 
recaudacion di e lotnan bendi ta 
bay pa dos organisacion beneficio, 
entre otro: “Trampolin pa Trabao” & 
“Fundacion Muchila Creative”. Radio- 
emisoranan  CoolFM & FreshFM  lo 
proporciona musica ‘live’ na e luga 
durante e Dia Habri. 
  
Sigui 
e 
pagina 
di 
Facebook: 


h tt p s : / / w w w. f a c e b o o k .c o m / 
Opendagmarinierskazerne  pa keda 
na altura di noticianan rond di e Dia 
Habri. Registra pa e evenemento 
riba 
Facebook 
[https://fb.me/ 
e/4lU0Dh9Em] y ricibi e ultimo noti- 
cianan directamente. 


Anuncio Dia 
Habri Aruba 
Kazerne 
di Marina 
Savaneta 


